Diari Oficial de la Generalitat Valenciana


Sumari del DOGV 4613, del 22-10-2003 (2003/11293)

Informació pública del compte de liquidació definitiva de la reparcel·lació dels terrenys compresos dins de la unitat d'execució UE-1 de Soneja.
------------------------------------------------------------------------------------------------------------------------------------------------

### Dades del document

Número de DOGV
:   4613

Data del DOGV
:   22-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11822


Organisme emissor
:   Ajuntament de Soneja

Tipus de document
:   Anunci

Informació pública del compte de liquidació definitiva de la reparcel·lació dels terrenys compresos dins de la unitat d'execució UE-1 de Soneja. [2003/Q11112]
  
El Ple de l'Ajuntament, en la sessió de data 30 de setembre de 2003, va adoptar, entre altres, el següent acord:
  
D'orde de la Presidència, el secretari interventor presenta a la consideració de la corporació el compte de liquidació definitiva de la reparcel·lació dels terrenys compresos en la unitat d'execució UE-1 de Soneja.
  
Antecedents:
  
La unitat d'execució UE-1 de Soneja va ser sotmesa a reparcel·lació forçosa per part de l'Ajuntament de Soneja i va ser aprovat definitivament el projecte de reparcel·lació (en què es contemplava el compte de liquidació provisional de les quotes d'urbanització que s'han de repartir entre els propietaris afectats), el programa i l'avantprojecte d'urbanització, en què es determina la forma de gestió directa, i en què assumix este ajuntament el paper d'urbanitzador, en la sessió feta en data de 27 d'abril de 2.000.
  
El Ple de l'Ajuntament, en la sessió de data 30 de maig de 2000, va aprovar el nou compte de liquidació provisional d'imposició de quotes d'urbanització de la unitat d'execució UE-1, rectificada per l'Acord Plenari de data 25 de juliol de 2000, per un import de 681.855 euros.
  
L'ajuntament, en la sessió plenària de data 30 de gener de 2001, va acordar posar al cobrament les quotes provisionals per la urbanització de la unitat esmentada.
  
En data de 27 de març de 2001, es van adjudicar les obres d'urbanització de la unitat d'execució UE-1 a la mercantil Hermanos Ventura, SL, per un import de cinc-cents huitanta-dos mil sis-cents setanta-cinc euros i vint-i-tres cèntims, (582.675,23 euros), d'acord amb el projecte d'urbanització, aprovat en la sessió plenària de data 27 de juny de 2000.
  
El Ple de l'Ajuntament, en la sessió de data 21 de maig de 2003, va aprovar la modificació del contracte d'obres: urbanització unitat d'execució UE-1, a Soneja, acord rectificat en la sessió plenària de data 25 de juny de 2003, per un import de cent cinquanta-quatre mil sis-cents huitanta euros i trenta-huit cèntims (154.680,38 euros), que fa la quantitat de 737.355,61 euros (set-cents trenta-set mil tres-cents cinquanta-cinc euros i seixanta-un cèntims).
  
Les obres es van realitzar d'acord amb el projecte inicial amb les diferències que a continuació es detallen, que apareixen arreplegades en el modificat aprovat:
  
Moviment de terres
  
S'ha produït un augment de volum en l'excavació fins a aconseguir els nivells en els quals el terreny del fons de l'excavació era acceptable per a recolzar damunt els vials, això al seu torn ha provocat un augment en el farciment amb terres seleccionades per a aconseguir les cotes definitives de projecte.
  
Energia elèctrica
  
Per a donar servici a totes les parcel·les resultants de la urbanització i seguint instruccions de la companyia subministradora, s'han hagut de col·locar 815 metres més de línia de mitja tensió i 1.926 metres més de línia de baixa tensió.
  
Descripció de despeses
  
Atés que les obres estant finalitzades, es descriu la relació de despeses:
  
1. Honoraris i despeses del Registre de la Propietat.
  
Pel registrador de la propietat de Segorbe es va presentar la minuta dels drets reportats pel despatx de l'acta de reparcel·lació i l'anotació dels títols respectius, el cost de la qual fa una suma de 8.211,74 euros, impost sobre el valor afegit inclòs.
  
2. Honoraris tècnics de la redacció del projecte de reparcel·lació, del projecte d'urbanització i dels projectes elèctrics.
  
- Costs dels treballs de redacció del projecte de reparcel·lació: 8.011,49 euros.
  
- Costs dels treballs de redacció del projecte d'urbanització: 20.847,01 euros.
  
- Costs dels treballs de redacció dels projectes d'instal·lació elèctrica: 9063,27 euros.
  
- Honoraris de la direcció de la instal·lació elèctrica : 4.856,92 euros.
  
3. Despeses d'urbanització unitat.
  
Contractació de l'obra d'urbanització de la unitat d'execució UE-1: 582.675,22 euros.
  
Projecte modificat: 154.680,38 euros.
  
4. Taxa de indústria i Renfe: 773,44 euros.
  
Liquidació definitiva de despeses.
  
Pagaments realitzats pels propietaris per honoraris de la redacció dels projectes tècnics, Registre de la Propietat i urbanització al compte de liquidació provisional de quotes d'urbanització: 681.855 euros.
  
Despeses definitives per honoraris de redacció de projecte tècnics, direccions d'obra, Registre de la Propietat, urbanització i altres: 789.119,47 euros.
  
Despeses que cal repercutir: 107.264,47 euros, equivalent a la diferència entre la quantitat total que cal distribuir a prorrata entre els propietaris afectats, resultant de l'esmentat compte de liquidació definitiva de 789.119,47 euros, i l'import del primer pagament a compte de 681.855 euros, de les despeses d'urbanització, honoraris de projecte i Registre, deduïdes prèviament les indemnitzacions per excés o defecte d'adjudicació.
  
Vist el dictamen favorable de la Comissió d'Economia i Hisenda.
  
Vist l'informe de Secretaria Intervenció.
  
Atés que el que disposa l'article 72.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 46 d'esta.
  
Este Ajuntament en ple, per unanimitat dels membres presents, acorda:
  
Primer
  
Aprovar inicialment el compte de liquidació definitiva de la reparcel·lació dels terrenys compresos dins de la unitat d'execució UE-1 de Soneja, pels conceptes de despeses que en ella es detallen, per un import total de 789.119,47 euros.
  
Segon
  
Que s'expose al públic el present acord, perquè durant el termini de 20 dies hàbils, comptadors des de la publicació de l'anunci en el Diari Oficial de la Generalitat Valenciana o en un periòdic de la província, o rebut de la notificació individual d'este, si esta fóra posterior, les persones interessades puguen examinar l'expedient i formular les al·legacions que estimen pertinents davant d'este ajuntament.